पाएं अपने शहर की ताज़ा ख़बरें और फ्री ई-पेपरडाउनलोड करें
इंदौर। रविवार दोपहर तक्षशिला परिसर के आईआईपीएस में व्यापमं (व्यावसायिक परीक्षा मंडल) द्वारा आयोजित जीएनएसटी (जनरल नर्सिंग सिलेक्शन टेस्ट) के दौरान जमकर हंगामा मचा। पहचान बतौर दसवीं की मार्कशीट नहीं लाने के कारण अलग-अलग कॉलेजों की सौ से ज्यादा छात्राओं को बाहर कर दिया गया। मामले में कॉलेजों की गलती भी सामने आई। व्यापमं के विज्ञापन में स्पष्ट लिखा था कि दसवीं की मार्कशीट दिखाए बिना परीक्षा नहीं दे सकेंगे। इसके बावजूद कॉलेज संचालकों ने छात्राओं को मार्कशीट नहीं दी।
परीक्षा से वंचित छात्राओं कहना था हम कॉलेज का पहचान-पत्र लाए हैं, इसलिए परीक्षा में बैठने की अनुमति मिलना चाहिए जबकि परीक्षा केंद्र की तरफ से कहा गया कि व्यापमं ने मार्कशीट अनिवार्य की है। हंगामे की जानकारी मिलते ही यूनिवर्सिटी छात्रसंघ अध्यक्ष भी पहुंच गईं। उन्होंने छात्राओं के अभिभावकों के साथ 20 मिनट तक प्रबंधन से चर्चा की लेकिन वहां मौजूद व्यापमं के दो प्रतिनिधियों ने प्रवेश देने से इनकार कर दिया।
फोटोकॉपी लाई थीं : छात्राएं मार्कशीट की फोटोकॉपी लाई थीं। उनका कहना था कि मार्कशीट और अन्य दस्तावेज कॉलेज के पास जमा है। कुछ छात्राओं ने व्यापमं के प्रतिनिधियों को लिखित आवेदन सौंपा, जिसमें मूल दस्तावेज कॉलेज के पास होने की बात कही। छात्रा मीना ने कहा कि कॉलेज के आईकार्ड के अलावा दसवीं की अंकसूची की फोटोकॉपी भी दी, फिर भी परीक्षा में नहीं बैठने दिया। हम उच्च स्तर पर शिकायत करेंगे।
उच्च स्तर पर शिकायत करेंगे
॥छात्राओं के पास दसवीं की अंकसूची की फोटोकॉपी होने के बाद भी परीक्षा में नहीं बैठने दिया गया। इस मामले में व्यापमं में भी विरोध दर्ज करवाएंगे। 100 से ज्यादा छात्राओं को परीक्षा में नहीं बैठने दिया गया।
- वर्षा शर्मा, अध्यक्ष, यूनिवर्सिटी छात्रसंघ
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva mai_Deva zho_Hant eng_Latn